I begynnelsen av 1970-årene dominerte Schenk internasjonal skøytesport fullstendig, og fikk tildelt Oscar Mathiesens Ærespris («Oscarstatuetten») tre år på rad. Høydepunktet kom i 1972, da han i tillegg til tre gull i OL i Sapporo også vant europamesterskapet og verdensmesterskapet. I løpet av karrieren satte han i alt 18 verdensrekorder. Han var den første som gikk under 15 minutter på 10 000 meter, og den første som gikk 1500 meter under 2 minutter.